Michigan Stadium

Michigan Stadium on jalkapallostadion Ann Arborin kaupungissa Michiganin osavaltiossa Yhdysvalloissa. Stadion on Michigan Wolverinesin kotistadion. Stadionin katsojakapasiteetti on 107 601 katsojaa. Michigan Stadium on yliopistojalkapallon suurin ja maailman kolmanneksi suurin jalkapallostadion. Real Madridin ja Manchester Unitedin harjoitusottelu 2. elokuuta 2014 keräsi maan jalkapallohistorian suurilukuisimman yleisön, 109 318 katsojaa. Ottelu oli osa Amerikassa pelattavaa International Champions Cup -kilpailua. Lähteet Aiheesta muualla Kuvia tai muita tiedostoja aiheesta Michigan Stadium Wikimedia Commonsissa